hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հոգեխախտ զինվորին տեղափոխեցին ռազմական ոստիկանություն. ՊՆ-ն ընդդեմ զինվորի | Forrights.am
Նախարար Դավիթ Տոնոյանը չի ընդունում Յուրիկի մորը, չի պատասխանում նրա նամակներին: Իսկ ՊՆ մամուլի քարտուղար Արծրուն Հովհաննիսյանը երեկ մեզ պատասխանել էր, որ մասնագիտացված հանձնաժողովի որոշմամբ Բրոյանը պիտանի է սահմանափակումներով ծառայության համար, իսկ ծեծի վերաբերյալ զինվորը պետք է դիմի համապատասխան մարմինների: Այսինքն, ՊՆ-ն այլևս պատասխանատու չի զինվորի ծեծի համար, զինվորն ինքը պիտի դիմի պատասխանատուներին։ Հետաքրքիր է, թե սպաների կողմից ծեծված քանի զինվոր է մինչ օրս դիմել ռազմական ոստիկանություն:
Ինչևէ, ՀՀ ՊՆ մամուլի քարտուղարը հարկ է համարել կրկին անդրադարձել է թեմային, կոշտ որակումներ կատարելով զինվորի հասցեին: ՊՆ-ն հայտնում է, որ Յուրիկ Բրոյանը ենթակա է եղել զորակոչի 2017թ.-ի ձմռանը, խուսափել է ծառայությունից, որ հարուցվել է քրեական գործ, որը Բրոյանը բողոքարկել է դատարանում, սակայն պարտվել է:
«2018թ.-ի ամառային զորակոչի ընթացքում Յու. Բրոյանը, ստուգիչ հետազոտությունից հետո, կրկին ճանաչվել է պիտանի զինվորական ծառայության համար սահմանափակումով և զորակոչվել ՀՀ ԶՈւ շարքեր: Զինվորական ծառայությանը հենց առաջին օրվանից տրամադրված չի եղել, մի քանի օր անց արդեն կատարել է ինքնավնասում՝ դրանով իսկ արտահայտելով իր դժգոհությունը զորակոչվելու փաստի առթիվ: Այս փաստով, այսինքն` իր առողջությանը վնաս պատճառելու, անդամախեղման կապակցությամբ հարուցվել է քրեական գործ, 363-րդ հոդվածի առաջին մասով… 29.10.2018թ.-ին Յու. Բրոյանը հոսպիտալային ՌԲՀ-ի կողմից «Թեթև մտավոր հետամնացություն, տարել է հարմարվողականության հակազդում, դիրքորոշված վարքագիծ» ախտորոշմամբ ներկայացվել է ՀՀ ՊՆ ԿՌԲՀ-ի նիստին, որի ընթացքում վերջինիս վերաբերյալ առկա բժշկական փաստաթղթերին և օբյեկտիվ զննման տվյալներին համապատասխան տրվել է եզրակացություն՝ սահմանափակումով պիտանի է զինվորական ծառայության:
Զինհոսպիտալից դուրս գրվելուց հետո, սակայն, Յու. Բրոյանը զորամաս չի տարվել, քանի որ շարունակել է դրսևորել նույն դիրքորոշված վարքագիծը և սկսել է չխոսել: Անմիջապես հաջորդ օրը՝ 07.11.2018թ.-ին, տեղափոխվել է «Հոգեթմրաբանական դիսպանսեր» ՓԲԸ, որտեղից էլ 16.11.2018թ.-ին կրկին ուղեգրվել է ՀՀ ՊՆ ԵԿՀ հոգեբուժական բաժանմունք: ԵԿՀ հոգեբուժական բաժանմունքում բաժնի պետի և բժիշկների համատեղ զննմամբ արձանագրվել է, որ վերջինս ներկա պահին հոգեբուժական բաժանմունքում բուժման և վերափորձաքննության կարիք չունի: Զինծառայողը հետ է ուղարկվել զորամաս: Չկարողանալով հասնել ցանկալի արդյունքի, այն է՝ կրկին հոսպիտալացվել, Յու. Բրոյանը զինհոսպիտալում այս անգամ արդեն, որպես բողոքի դրսևորում, հրաժարվում է նաև սնունդ ընդունելուց, ինչը պատճառ է հանդիսանում նրան կրկին ՀՀ ՊՆ ԵԿՀ հոգեբուժական բաժանմունք ուղեգրելու համար»:
Յուրիկ Բրոյանի մայրը՝ Մարինե Բրոյանը, վստահեցնում է, որ նախարարությունում ստում են: Նա շարունակում է պնդել, որ իր որդին լուրջ հոգեկան խնդիրներ ունի: Նա պատմում է, որ իր եղբայրը ևս տառապում է հոգեկան հիվանդությամբ, որ իր որդին ունի ընկնավորություն, իսկ Յուրիկը մշտապես ունեցել է մտավոր ու հոգեկան խնդիրներ, հաճախ նոպաների մեջ է ընկել:
Մայրը չի վստահում ՊՆ Կենտրոնական ռազմաբժշկական հանձնաժողովին, որին պետք է զինվորների թիվ ապահովել: Նա պատմում է, որ առաջին անգամ չի տվել որդուն տանեն բանակ, որովհետև օրենքով նրան իրավունք չունեին զորակոչել, իսկ երկրորդ անգամ Յուրիկին կարողացել են տանել, որովհետև ինքը հիվանդանոցում է եղել: Մարինե Բրոյանը վստահ է, որ իր որդու նկատմամբ հանցագործություն է կատարվել զորամասում:
«Նա ինձ հասցրեց ասել, որ կոմբատը իրեն ծեծել է: Բայց ինչ են արել, ինչ չեն արել, ես էլ չգիտեմ: ծեծելուց հետո տարել են Ստեփանակերտի հոգեբուժարան, հետո բերել են Երևան, բայց երեխես էլ չի խոսում ոչ մի բառ: Էլ ինձ բան չի կարում պատմի», — գանգատվում է Մարինե Բրոյանը:
Նա պահանջում է որդու բժշկական հետազոտությունների փաստաթղթերը, սակայն ՊՆ-ում նրան ապօրինաբար չեն տրամադրում դրանք: Փոխարենը վիրավորական որակումներ են հրապարակում, վարկաբեկելով իր որդուն, տարածելով, որ նա ամեն կերպ ուզում է խուսափել ծառայությունից: «Վերջինիս վարքը- ասված է ՊՆ հաղորդման մեջ, — տեսադաշտում և տեսադաշտից դուրս կրում է խիստ հակասական բնույթ: Այսպես՝ բուժանձնակազմի ներկայությամբ կուչ է գալիս, քայլում է դանդաղ, հարցերին պատասխանում է գլխի և ուսերի շարժումներով, հրաժարվում է սննդից, իսկ տեսդաշտից դուրս հանգիստ է, նորմալ սնվում է, հեռուստացույց դիտում, իսկ տեսակցության ժամանակ ազատ շփվում է հարազատների հետ»:
Այսօր կրկին լարված օր էր Յուրիկ Բրոյանի մոր համար: Կանազի հոգեբուժարանից նրա որդուն տեղափոխեցին Մուրացանի զինվորական հոսպիտալ, որտեղից պատրաստվում էին ուղարկել նույն զորամաս, որտեղ նրան ծեծի են ենթարկել: Մենք դիմեցինք ՊՆ Մարդու իրավունքների և բարեվարքության կենտրոնի պետ, գնդապետ Ալիկ Ավետիսյանին, որի միջամտությունից հետո իրավիճակը փոխվեց:
Ալիկ Ավետիսյանը այցելեց Յուրիկ Բրոյանին, զրուցեց նրա մոր հետ: Նա նաև կապվեց քննչական մարմիների հետ և պարզեց, որ ծեծի փաստով քրեական գործ կա հարուցված, որով Յուրիկ Բրոյանը ճանաչվել է տուժող: Ալիկ Ավետիսյանը զրուցեց նաև Մարիեն Բրոյանի հետ, խոստացավ, որ Յուրիկի տեղափոխման հարցը այլ զորամաս կլուծվի: Գնդապետ Ավետիսյանը մեզ հայտնեց, որ մինչև նոր որոշման ընդունումը Բրոյանին կտեղափոխեն ռազմական ոստիկանություն: Երեկոյան զինծառայողը գտնվում էր ռազմական ոստիկանությունում: Մարինե Բրոյանը փաստաբան է հրավիրել, որը սկսելու է նրա որդու բժշկական հետազոտության արդյնունքների բողոքարկումը:
Քննչական կոմիտեից Forrights.am-ին հայտնեցին, որ զորամասում տեղի ունեցած միջադեպի հետ կապված քրեական գործ է հարուցված պաշտոնեական կեղծիքի, Ստորադասի նկատմամբ բռնի գործողություններ կատարելու, կաշառք ստանալու, իշխանությունը չարաշահելու հոդվածներով:
«N զորամասի ժամկետային զինծառայող, շարքային Յուրի Բրոյանի մոր՝ Մարինե Բրոյանի՝ ՀՀ ՊՆ Երևանի ՌՈ բաժնում հանցագործությունների դեպքերի առթիվ տրված հաղորդման հիման վրա, Երևանի կայազորի զինվորական
դատախազությունում ՀՀ քրեական օրենսգրքի 314-րդ հոդվածով, 358.1-րդ
հոդվածի 3-րդ մասի 1-ին կետով, 311-րդ հոդվածի 1-ին մասով և 375-րդ
հոդվածի 1-ին մասով հարուցված քրեական գործը, 14.12. 2018թ.ստացվել է ՀՀ
ՔԿ ԶՔԳՎ չորրորդ կայազորային քննչական բաժին և կատարվում է նախաքննություն:
Յու.Բրոյանը քրեական գործով ճանաչվել է տուժող: Քրեական գործով նախաքննությունը շարունակվում է», — ասված է ՔԿ պատասխանում:
Նախորդ նյութըՑմահ դատապարտյալն ազատ արձակվեց
Հաջորդ նյութըՔոչարյանի փաստաբանները վճռաբեկ բողոք են ներկայացրել Վերաքննիչի որոշման դեմ
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.